Danske rooligans kan nu slukke tørsten med en ny øl fra Thisted Bryghus. Øllen er brygget til ære for alle de glade fodboldfans, der bruger mange timer på lægterne til at støtte op om deres fodboldhold. - Den nye øl er brygget som en gylden pilsner, men vi har tilført lidt hvedemalt for at få en friskere og lettere øl, der passer til sommerens fodboldeftermiddage, siger Antoni Aagaard Madsen fra Thisted Bryghus. Det er forud for VM i Rusland, der starter den 14. juni, at øllen er blevet brygget. Danmark spiller sin første kamp den 16. juni mod Peru. Der skal i alt spilles 64 fodboldkampe under VM, hvor hele 32 lande deltager. - For at hylde de mange dygtige fodboldnationer, har vi tilsat humle fra ikke færre end syv af deltagerlandene til VM. Resultatet er en moderne godt humlet pilsnerøl, som vi håber falder i de danske roligans' smag, fortæller Brygmester Antoni Aagaard Madsen. Øllen bliver brygget under sloganet ' Til verdens bedste fodboldfans fra Danmarks Bedste Bryggeri'.

Referat:
Thisted Bryghus hylder danske fodboldfans med ny øl.